ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சென்னை துறைமுக ஆணையத்தில் ஓய்வூதியதாரர்களின் ஆயுள்சான்றிதழ் சரிபார்ப்பு
சென்னை துறைமுக ஆணையம் மற்றும் கப்பற்கூட வாரியம் ஆகியவற்றின் ஓய்வு பெற்றவர்களுக்கான, 2022 ஆம் ஆண்டிற்கான ஆயுள் சான்றிதழ் சரிபார்க்கும் பணி 1.11.2022 முதல் தொடங்கியுள்ளது.
ஓய்வூதியதாரர்கள் மற்றும் குடும்ப ஓய்வூதியதாரர்கள் தங்களின் ஆயுள் சான்றிதழை நேரடியாக வந்து சமர்ப்பித்தலை தவிர்க்கும் வகையில், கீழ்கண்ட வழிமுறைகளை ஓய்வூதியதாரர்களின் வசதியை கருதி சென்னைத் துறைமுக ஆணையம் செய்துள்ளது.
முறை 1
ஓய்வூதியதாரர்கள், குடும்ப ஓய்வூதியம் பெறுவோர், தங்களின் ஆயுள்சான்றிதழை கணினி மூலம் மின்னணு முறையில் பதிவு செய்யலாம். இதற்காக www.jeevanpraman.gov.in என்ற இணையதளத்தில் “Locate a centre” என்பதை கிளிக் செய்து உங்கள் பகுதியின் பின்கோடு பதிவு செய்யவேண்டும். உங்கள் வீட்டின் அருகாமையில் உள்ள அங்கீகாரம் பெற்ற மையங்களில் தங்களின் ஓய்வூதிய புத்தகம், வங்கி கணக்கு புத்தகம், ஆதார் போன்ற தேவையான ஆவணங்களுடன் சென்று மின்னணு ஆயுள் சான்றிதழை சமர்ப்பிக்கலாம்.
முறை 2
ஆயுள் சான்றிதழை விரைவு தபால் அல்லது கூரியர் சேவை வாயிலாக அனுப்புதல்.
ஆயுள் சான்றிதழ் படிவத்தை சென்னைத்துறைமுக ஆணையத்தின் இணையதளமான www.chennaiport.gov.in லிருந்து பதிவிறக்கம் செய்து கொள்ளவேண்டும். அத்துடன் தங்களின் புகைப்படத்தின் மீது தாங்கள் ஓய்வூதியத்தொகை பெறக்கூடிய வங்கி மேலாளரிடம் உண்மை சான்றிதழாக கையெழுத்து பெறவேண்டும். மேலும் வங்கி மேலாளரின் பெயர், பதவியின் பெயர், மற்றும் அலுவலக முத்திரை, பெறவேண்டியது கட்டாயம் ஆக்கப்பட்டுள்ளது. இவற்றை படிவத்துடன் சேர்த்து கூரியர் சேவை அல்லது விரைவு தபால்  வாயிலாக சென்னைத் துறைமுகப் ஆணையத்திற்கு 31.12.2022 க்குள் அனுப்புமாறு அறிவுறுத்தப்பட்டுள்ளது.
முக்கிய குறிப்பு
தங்களின் ஆயுள் சான்றிதழ்களை நேரடியாக வந்து செலுத்தும் முறை ரத்து செய்யப்பட்டுள்ளது.
இத்தகவலை சென்னை துறைமுக ஆணைய செயலாளர் தெரிவித்துள்ளார்.
பிரதமர் அலுவலகம்
குவாட் தலைவர்களின் உச்சிமாநாட்டில்  பங்கேற்பதற்காக பிரதமர் ஜப்பான் செல்ல உள்ளார்
ஜப்பான் பிரதமர் மேதகு திரு ஃப்யூமியோ கிஷிடாவின் அழைப்பை ஏற்று குவாட் தலைவர்களின் உச்சிமாநாட்டில், பிரதமர் திரு நரேந்திர மோடி மே 24, 2022 அன்று அமெரிக்க அதிபர் மேதகு திரு ஜோசப் ஆர் பைடன் மற்றும் ஆஸ்திரேலிய பிரதமருடன் கலந்து கொள்வார்.
மார்ச் 2021-இல் குவாட் தலைவர்களின் முதல் கூட்டம் காணொலி வாயிலாகவும், செப்டம்பர் 2021-இல் வாஷிங்டன் டி.சி.யில் இரண்டாவது உச்சிமாநாடு நேரடியாகவும், மார்ச் 2022-இல் மூன்றாவது கூட்டம் காணொலி வாயிலாகவும் நடைபெற்றது.
இந்தோ-பசிபிக் பகுதியில் வளர்ச்சி நடவடிக்கைகள் மற்றும் பரஸ்பர நலனின் சர்வதேச விஷயங்கள் முதலியவற்றில் தலைவர்கள் தங்கள் கருத்துக்களைப் பரிமாறிக் கொள்ளும் வாய்ப்பை வரவிருக்கும் உச்சிமாநாடு வழங்கும்.
குவாட் முன்முயற்சிகள் மற்றும் செயற்குழுக்களின் முன்னேற்றத்தை தலைவர்கள் ஆய்வு செய்வதோடு, ஒத்துழைப்புக்கான புதிய துறைகளைக் கண்டறிந்து, எதிர்கால கூட்டணிக்கான கேந்திர வழிகாட்டுதல் மற்றும் தொலைநோக்குப் பார்வையையும் அவர்கள் வழங்குவார்கள்.
ஜப்பான் பிரதமர் மேதகு திரு ஃப்யூமியோ கிஷிடாவுடன் பிரதமர் திரு நரேந்திர மோடி மே 24-ஆம் தேதி இருதரப்பு பேச்சுவார்த்தைகளை மேற்கொள்வார். கடந்த மார்ச் மாதம் ஜப்பான் பிரதமர் இந்தியா வந்திருந்தபோது நடைபெற்ற 14-வது இந்திய- ஜப்பான் வருடாந்திர உச்சிமாநாட்டின்போது நடைபெற்ற கலந்துரையாடலை முன்னெடுத்துச் செல்வதற்கான வாய்ப்பை இந்த சந்திப்பு இரு தலைவர்களுக்கும் அளிக்கும். இந்தப் பயணத்தின் போது ஜப்பான் நாட்டின் தொழில்துறை தலைவர்களுடன் பிரதமர் கலந்துரையாடுவதுடன், அங்கு வசிக்கும் இந்திய சமூகத்தினரையும் சந்தித்து அவர்கள் மத்தியில் உரையாற்றுவார்.
மே 24-ஆம் தேதி அன்று அமெரிக்க அதிபர் மேதகு திரு ஜோசப் ஆர். பைடனுடனும் இருதரப்பு பேச்சுவார்த்தையை பிரதமர் மேற்கொள்வார். அண்மையில் ஏப்ரல் 11-ஆம் தேதியன்று காணொலி வாயிலாக இரு தலைவர்களும் மேற்கொண்ட பேச்சுவார்த்தையின் தொடர்ச்சியாக இந்த நிகழ்வு அமையும். இந்திய-அமெரிக்க கேந்திர கூட்டுமுயற்சியை இரு தலைவர்களும் அப்போது ஆய்வு செய்வார்கள் என்று எதிர்பார்க்கப்படுகிறது.
ஆஸ்திரேலியாவில் மே 21-ஆம் தேதி தேர்தல் நடைபெறவிருப்பதால் அதில் தேர்ந்தெடுக்கப்படும் பிரதமருடன் திரு நரேந்திர மோடி இருதரப்பு பேச்சுவார்த்தைகளை நடத்தக்கூடும்.
பிரதமர் அலுவலகம்
ஏப்ரல் 8, 2021: ஸ்ரீ குரு தேஜ் பகதூர் அவர்களின் 400-வது பிறந்த நாள் விழாவை  கொண்டாடுவதற்கான உயர்மட்டக் குழு கூட்டத்திற்கு பிரதமர் தலைமை
ஸ்ரீ குரு தேஜ் பகதூர் அவர்களின் 400-வது பிறந்த நாள் விழா  கொண்டாட்டங்களை திட்டமிடுவதற்காக அமைக்கப்பட்டுள்ள உயர்மட்டக் குழுவின் கூட்டம் பிரதமர் திரு.நரேந்திர மோடியின் தலைமையில் நாளை  நடைபெற உள்ளது. நாளை காலை 11 மணிக்கு காணொலி வாயிலாக நடைபெறும் இந்தக் கூட்டத்தில் மத்திய உள்துறை அமைச்சர் திரு.அமித் ஷா பங்கேற்கிறார். குரு தேஜ் பகதூரின் 400-வது பிறந்தநாளையொட்டி ஒரு வருட காலத்திற்கு நடைபெற உள்ள நிகழ்ச்சிகள் இந்தக் கூட்டத்தில் திட்டமிடப்பட உள்ளன.
உயர்மட்டக் குழுவைப் பற்றி
ஸ்ரீ குரு தேஜ் பகதூர் அவர்களின் 400-வது பிறந்தநாள் விழா தொடர்பான கொள்கைகள், திட்டங்கள், நிகழ்வுகளுக்கு ஒப்புதல் அளிப்பதற்காக இந்த உயர்மட்டக் குழுவை, மத்திய அரசு கடந்த ஆண்டு அக்டோபர் 24-ந் தேதியன்று அமைத்தது. இந்தக் குழு இந்த நிகழ்வுகளை கண்காணிக்கவும் செய்யும். பிரதமரை தலைவராக கொண்டுள்ள இந்த உயர்மட்டக் குழுவில் 70 உறுப்பினர்கள் இடம் பெற்றுள்ளனர்.
சுற்றுலா அமைச்சகம்
நாட்டின் விருந்தோம்பல் மற்றும் சுற்றுலாத் துறையை வலுப்படுத்த இந்திய ரயில்வே கேட்டரிங் மற்றும் சுற்றுலா நிறுவனத்துடன் சுற்றுலா அமைச்சகம் புரிந்துணர்வு ஒப்பந்தத்தில் கையெழுத்திட்டுள்ளது
நாட்டின் விருந்தோம்பல் மற்றும் சுற்றுலாத் துறையை வலுப்படுத்துவதற்கான அதன் தொடர் முயற்சியின் ஒரு பகுதியாக, இந்திய ரயில்வே கேட்டரிங் மற்றும் சுற்றுலா நிறுவனத்துடன்  புரிந்துணர்வு ஒப்பந்தத்தில் 2021 நவம்பர் 10 அன்று சுற்றுலா அமைச்சகம் கையெழுத்திட்டது
ஈஸ் மை டிரிப், கிளியர்டிரிப், யாத்ரா.காம், மேக் மை டிரிப் மற்றும் கோஇபிபோ ஆகியவற்றுடன் இதேபோன்ற புரிந்துணர்வு ஒப்பந்தங்களில் சுற்றுலா அமைச்சகம் ஏற்கனவே கையெழுத்திட்டுள்ளது.
ஓடிஏ தளத்தில் சாத்தி  மூலம் தங்களுக்கு தாங்களே சான்றளித்துக் கொண்ட தங்கும் இடங்களுக்கு விரிவான விளம்பரத்தை வழங்குவதே இந்த புரிந்துணர்வு ஒப்பந்தத்தின் முதன்மை நோக்கம் ஆகும்.
நிதி மற்றும் சாத்தி அமைப்பில் பதிவு செய்து கொள்ள அவர்களை ஊக்குவித்து, கொவிட்-19 பரவுவதைத் தடுப்பதற்கு தேவையான பாதுகாப்பு நடவடிக்கைகளுடன் உள்ளூர் சுற்றுலாத் தொழிலை ஊக்குவிப்பதும் புரிந்துணர்வு ஒப்பந்தத்தின் நோக்கமாகும்.
தங்குமிடங்கள் குறித்த அதிக தகவல்களை அளித்து பாதுகாப்பான, கவுரவமான மற்றும் நீடித்த வசதிகள் கொண்ட சுற்றுலாவை ஊக்குவிப்பதை ஒப்பந்தம் நோக்கமாக கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1771239&RegID=3&LID=1
மத்திய அமைச்சரவை
பிரதமரின் ஏழைகள் நல உணவு திட்டத்தை 2021 ஜூலையில் இருந்து 2021 நவம்பர் வரை நீட்டிக்க அரசு ஒப்புதல்
பிரதமரின் ஏழைகள் நல உணவு திட்டத்தை 2021 ஜூலையில் இருந்து 2021 நவம்பர் வரை நீட்டிக்க பிரதமர் திரு நரேந்திரமோடி தலைமையிலான அமைச்சரவை கூட்டத்தில் ஒப்புதல் அளிக்கப்பட்டுள்ளது. இதன் படி, பிரதமரின் ஏழைகள் நல உணவு திட்டம் - கீழ், தேசிய உணவு பாதுகாப்பு சட்டத்தின் அதிகபட்சம் 81.35 கோடி பயனாளிகளுக்கு ஜூலை முதல் நவம்பர் வரை ஒரு மாதத்திற்கு 5 கிலோ உணவு தானியங்கள் இலவசமாக வழங்கப்படும்.
2020 ஏப்ரல்-நவம்பர் வரையிலான பிரதமரின் ஏழைகள் நல திட்டத்தின் ஒரு பகுதியாக, தேசிய உணவு பாதுகாப்பு சட்டத்தின் பயனாளிகளுக்காக பிரதமரின் ஏழைகள் நல உணவு திட்டத்தை 2020-ம் ஆண்டு இந்திய அரசு அறிவித்தது.
இதன் மூலம் கூடுதலாக 5 கிலோ உணவு தானியங்கள்  சுமார் 80 கோடி தேசிய உணவு பாதுகாப்பு சட்டத்தின் பயனாளிகளுக்கு எட்டு மாதங்களுக்கு  வழங்கப்பட்டு, கொவிட்-19 பெருந்தொற்றால் நாட்டில் ஏற்பட்ட பொருளாதார இடையூறுகளால் பாதிக்கப்பட்ட ஏழைகளின் உணவு பாதுகாப்பு உறுதிசெய்யப்பட்டது.
பிரதமரின் ஏழைகள் நல உணவு திட்டம் 2020-ன் கீழ் , மொத்தம் 321 லட்சம் மெட்ரிக் டன் உணவு தானியங்கள் அனைத்து மாநிலங்கள்/யூனியன் பிரதேசங்களுக்கு ஒதுக்கப்பட்டு, 305 லட்சம் மெட்ரிக் டன் உணவு தானியங்கள் மாநிலங்கள்/யூனியன் பிரதேசங்களால் எடுத்து செல்லப்பட்டு, 298 லட்சம் மெட்ரிக் டன் உணவு தானியங்கள்  நாடு முழுவதும் விநியோகம் செய்யப்பட்டன.
நாட்டின் கொவிட்-19 நிலையை ஆய்வு செய்த பிரதமர் திரு நரேந்திர மோடி, ஏழைகள் மற்றும் உதவி தேவைப்படுவோருக்கு நெருக்கடியின் போது உதவி செய்யும் பொருட்டு பிரதமரின் ஏழைகள் நல உணவு திட்டம் , 2021 நவம்பரில் வரும் தீபாவளி வரை மேலும் நீட்டிக்கப்படும் என்று 2021 ஜூன் 7 அன்று நாட்டு மக்களுக்கு ஆற்றிய உரையில் தெரிவித்தார்.
இதன் படி, ஒரு நபருக்கு கூடுதலாக 5 கிலோ உணவு தானியங்கள்  ஐந்து மாதங்களுக்கு இலவசமாக வழங்கப்படும். மொத்தம் 204 லட்சம் மெட்ரிக் டன் தானியங்கள் 80 கோடி தேசிய உணவு பாதுகாப்பு திட்ட பயனாளிகளுக்கு ரூ 67,266 கோடி செலவில் வழங்கப்படும்.
தேசிய உணவு பாதுகாப்பு சட்டத்தின் கீழ் ஏற்கனவே வழங்கப்படும் உணவு தானியங்களுக்கு கூடுதலாக இவை வழங்கப்படும். இத்திட்டத்தின் முழு செலவையும், மாநில அரசுகள் / யூனியன் பிரதேச அரசுகளின் பங்களிப்பு இல்லாமல் மத்திய அரசே ஏற்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729645
ரசாயனம் மற்றும் உரங்கள் அமைச்சகம்
மாநிலங்களில் டிஏபி, யூரியா இருப்பு நிலைமை குறித்து டாக்டர் மன்சுக் மாண்டவியா ஆய்வுசெய்தார்; போதுமான உற்பத்தி உள்ளதாகவும் நாட்டில் உரப்பற்றாக்குறை இருக்காது என்றும் உறுதியளித்தார்
“போதுமான உற்பத்தி உள்ளதாகவும் நாட்டில் உரப்பற்றாக்குறை இருக்காது’’ என்றும் மத்திய ரசாயனம் மற்றும் உரங்கள் துறை அமைச்சர் டாக்டர் மன்சுக் மாண்டவியா உறுதியளித்துள்ளார். நாடு முழுவதும் உரங்கள் இருப்பு பற்றி காணொலி காட்சி மூலம் மாநில வேளாண் அமைச்சர்களுடன் இன்று அவர் ஆய்வு செய்தார். இந்தக் கூட்டத்தில் 18 மாநிலங்களின் வேளாண் அமைச்சர்கள் கலந்து கொண்டனர்.
விவசாயிகள் மற்றும் வேளாண்துறையின் உரத்தேவைகளை நிர்வாகம் செய்வது மத்திய, மாநில அரசுகளின் கூட்டுப்பொறுப்பாகும் என்று அவர் கூறினார். டிஏபி உரங்களுக்கு விவசாயிகளிடம் இருந்த விரிவான தேவையை சரிசெய்வதற்குக் கடந்த சில மாதங்களாக மேற்கொண்ட கூட்டான முயற்சிகளுக்காக மாநிலங்களுக்கு டாக்டர் மன்சுக் மாண்டவியா நன்றி தெரிவித்தார். கடந்த சில மாதங்களில் பல மாநிலங்களில் ஏற்பட்ட டிஏபி உரத்தேவையை பூர்த்தி செய்ததற்காக மத்திய அமைச்சருக்கு மாநில வேளாண் அமைச்சர்கள் நன்றி தெரிவித்தனர்.
ஆக்கப்பூர்வமான கூடுதல் பயனுள்ள உர நிர்வாகத்திற்குத் தேவை மற்றும் விநியோகம் பற்றி தினசரி கண்காணிக்குமாறு மாநிலங்களை அவர் வலியுறுத்தினார். மாவட்ட வாரியான தேவைகளை வாரத்திற்கு ஒருமுறை மதிப்பீடு செய்து முன்கூட்டியே திட்டமிடுவது அவசியம் என்று அவர் குறிப்பிட்டார்.
நானோ யூரியா, இயற்கை உரம் போன்றவற்றைப் பயன்படுத்துவது மண்வளத்தைப் பாதுகாக்கும் என்றும் கூடுதல் விளைச்சல் கிடைக்கும் என்றும் அவர் கூறினார். இந்திய உரங்கள் தயாரிப்பு நிறுவனம் நானோ யூரியா உற்பத்தியைத் தொடங்கி உள்ளது என்றும் நானோ டிஏபி உற்பத்திக்கான பணி நடைபெற்று வருகிறது என்றும் அமைச்சர் டாக்டர் மன்சுக் மாண்டவியா தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774227
••••
(Visitor Counter : 159
பிரதமர் அலுவலகம்
கொல்கத்தாவில் 5-வது இந்திய சர்வதேச அறிவியல் விழாவைக் காணொலி காட்சி மூலம் பிரதமர் தொடங்கி வைத்தார்
கொல்கத்தாவில் 5-வது இந்திய சர்வதேச அறிவியல் விழாவைக் காணொலி காட்சி மூலம் பிரதமர் திரு.நரேந்திர மோடி இன்று தொடங்கி வைத்தார்.
இந்த நிகழ்ச்சியில் உரையாற்றிய பிரதமர், “ஆராய்ச்சி, புதிய கண்டுபிடிப்பு, அறிவியல் என்பவை தேசத்தை வலுவாக்குகிறது என்பதைக் குறிக்கும் ரைசென்” இந்த விழாவின் மையப் பொருளாக இருப்பது 21-ஆம் நூற்றாண்டின் இந்திய விருப்பங்களைப் பிரதிபலிக்கிறது.
அறிவியலும், தொழில்நுட்பமும் சமூகத்தில் மாபெரும் தாக்கத்தைக் கொண்டுள்ளது. எனவே, அரிய கண்டுபிடிப்புக்கும், புதிய கண்டுபிடிப்புக்கும் அரசு நிர்வாக ரீதியான ஆதரவை வழங்குகிறது. அறிவியல் மற்றும் தொழில்நுட்பத்திற்கு ஆதரவான சூழலை வலுவாக எடுத்துரைத்த அவர், நாட்டின் புதிய கண்டுபிடிப்புகளுக்கு உதவ அனைத்து முயற்சிகளும் மேற்கொள்ளப்படும் என்றார். இந்த நிலையில், ஐந்தாயிரத்திற்கும் அதிகமான அடல் டிங்கரிங் சோதனைக் கூடங்களும், 200-க்கும் அதிகமான அடல் புதுமுயற்சி மையங்களும் நிறுவப்பட்டுள்ளன என்று அவர் குறிப்பிட்டார்.
“நமது வாழ்க்கையை எளிதாக்க அறிவியல் எவ்வாறு உதவ முடியும் என்பது பற்றி நாம் சிந்திக்க வேண்டிய அவசியம் உள்ளது. இதனால், அறிவியல் என்பது சமூகத்திற்கு மிகவும் தேவையாக உள்ளது. இந்த நோக்கில் ஒவ்வொரு அறிவியலாளரும், குடிமகனும் சிந்தித்து செயல்பட்டால் நாடு முன்னேறும்” என்று பிரதமர் கூறினார்.
அறிவியல் நமக்கு வழங்குகின்ற நீண்டகால தீர்வுகள், நீண்டகால பயன்கள் குறித்து ஒவ்வொருவரும் கவனம் செலுத்த வேண்டும் என்று பிரதமர் வலியுறுத்தினார். “அதேசமயம், சர்வதேச சட்டங்கள் மற்றும் தரங்கள் குறித்தும் கவனமாக இருக்க வேண்டும்” என்று அவர் தெரிவித்தார்.
“பிரச்சினையின் இருப்பு மற்றும் பிரச்சினைக்குத் தீர்வு காண்பதற்கான நமது பரிசோதனைகள் என்ற இரண்டு தன்மைகளும் தொழில்நுட்பத்தின் பயன் என்பதை நாம் அனைவரும் நன்கு அறிந்திருக்கிறோம்” என்றும் அவர் குறிப்பிட்டார்.
“அறிவியலில் தோல்விகள் என்பது இல்லை. முயற்சிகள், பரிசோதனைகள், வெற்றி என்பது மட்டுமே உண்டு. நீங்கள் பணியாற்றும்போது, இதனை மனதில் கொண்டால் உங்களின் அறிவியல் கண்டுபிடிப்புகளில் அல்லது, உங்கள் வாழ்க்கையில் எந்த சிக்கல்களையும் எதிர்கொள்ள வேண்டியிருக்காது” என்று அவர் கூறினார்.
பெண்கள் மற்றும் குழந்தை நலன் அமைச்சகம்
2023 ஆம் ஆண்டு சர்வதேசயோகா தினத்திற்கான மெய்நிகர் கூட்டத்தில் அமைச்சர் டாக்டர் மகேந்திர முஞ்ச்பராகலந்து கொண்டார்
மத்திய பெண்கள் மற்றும் குழந்தைகள் மேம்பாட்டுத் துறை இணையமைச்சர் டாக்டர். மகேந்திர முஞ்ச்பரா இன்று விஞ்ஞான் பவனில் 2023 ஆம் ஆண்டுக்கான சர்வதேச யோகா தினத்திற்கான மெய்நிகர் குழுக் கூட்டத்தில் கலந்து கொண்டார்.
2023 ஆம் ஆண்டின் சர்வதேச யோகா தினத்தின் ஏற்பாடு மற்றும் முக்கிய அம்சங்கள் குறித்த விவாதங்கள் மெய்நிகர் கூட்டத்தின் போது நடைபெற்றன.
ரெயில்வே அமைச்சகம்
ரயில்வே அமைச்சர் திரு பியூஷ் கோயல் மற்றும் அதிகாரிகள் கொவிட் உறுதி மொழி ஏற்றனர்
பிரதமர் திரு நரேந்திர மோடி தொடங்கி வைத்த கொவிட் 19, பிரசார மக்கள் இயக்கத்தில் ரயில்வே துறையும் இணைந்தது. ரயில்வே அமைச்சர் திரு பியூஷ் கோயல், ரயில்வே அதிகாரிகள் மற்றும் ஊழியர்கள் காணொலி காட்சி மூலம் கொவிட் உறுதிமொழி ஏற்றனர். இதில் மண்டல ரயில்வே பொது மேலாளர்கள், ரயில்வே உயர் அதிகாரிகள் கலந்து கொண்டனர்.
தேசிய அளவிலான இந்த மக்கள் இயக்கத்தில், பங்கேற்க முன்வர வேண்டும் என ரயில்வே அதிகாரிகள் மற்றும் ஊழியர்களுக்கு ரயில்வே வாரிய தலைவர் திரு வினோத் குமார் யாதவ் அறிவுறுத்தியுள்ளார். கொவிட் நெறிமுறைகள் பற்றி விழிப்புணர்வு ஏற்படுத்தும் நோக்கில், ரயில்வே அலுவலகங்கள்/நிலையங்கள் அருகில் உள்ள மக்களுடன் இணைந்து பிரசாரம் மேற்கொள்ள வேண்டும் என அவர் ரயில்வே அதிகாரிகளுக்கு உத்தரவிட்டார்.
முதல்நாள் மக்கள் பிரசார நிகழ்ச்சியில், நாடு முழுவதும், 5,41,087 ரயில்வே ஊழியர்கள் ஊறுதி மொழி ஏற்றனர். 2452 ரயில் நிலையங்கள், 847 ரயில்வே அலுவலகங்கள், 273 ரயில்களில் கொவிட் பேனர்கள் மற்றும் போஸ்டர்கள் மூலம் கொவிட் பிரசாரம் மேற்கொள்ளப்பட்டது. 2060 ரயில் நிலையங்கள் மற்றும் ரயில்களில் உள்ள ஒலிபெருக்கிகள் மூலமாக கொவிட் பிரசாரம் மேற்கொள்ளப்பட்டது.
மேலும் விவரங்களுக்கு இந்த ஆங்கில செய்தியை பார்க்கவும்:
https://pib.gov.in/PressReleasePage.aspx?PRID=1663211
-----
(Visitor Counter : 89
பழங்குடியினர் நலத்துறை அமைச்சகம்
அந்தமான் நிக்கோபார் தீவுகளில் அமெரிக்க நாட்டைச் சேர்ந்தவர் தொடர்பான சம்பவத்திற்கு என்சிஎஸ்டி மிகுந்த கவலையை வெளிப்படுத்தியுள்ளது உள்துறை அமைச்சகம் மற்றும் அந்தமான், நிக்கோபார் நிர்வாகத்திடமிருந்து உடனடியாக அறிக்கை தர கோருகிறது
அமெரிக்க நாட்டைச் சேர்ந்த ஒருவர் அந்தமான் மற்றும் நிக்கோபார் தீவுகளில் பாதுகாக்கப்பட்ட பழங்குடியினத்தவரால் கொல்லப்பட்டதாக அஞ்சப்படும் சம்பவம் தொடர்பான செய்தி குறித்து பழங்குடியின மக்களின் தேசிய ஆணையம் மிகுந்த கவலையை வெளிப்படுத்தியுள்ளது. இச்சம்பவம் துரதிர்ஷ்டவசமானது என்று குறிப்பிட்டுள்ள ஆணையம், இதுகுறித்த உடனடி அறிக்கையை உள்துறை அமைச்சகம் மற்றும் அந்தமான், நிக்கோபார் தீவுகளின் நிர்வாகத்திடமிருந்து கோரியுள்ளது.
ஜூலை 13-ஆம் தேதி 2018 அன்று பேராசிரியர் விஸ்வஜித் பாண்டியாவிடமிருந்து வந்துள்ள புகார் மனுவின் அடிப்படையில் உள்துறை அமைச்சகம் மற்றும் அந்தமான், நிக்கோபார் தீவுகளிடமிருந்து தகவலை கோரியுள்ள ஆணையம், அந்தமான், நிக்கோபார் தீவுகளில் 29 தீவுகளில் வெளிநாட்டினர் மற்றும் சுற்றுலா மேம்பாட்டுக்காக தளர்த்தப்பட்டுள்ள கட்டுப்பாடான பகுதிக்கான அனுமதி குறித்த விவரத்தையும் கேட்டுள்ளது. உள்துறை விவகார அமைச்சகம் மற்றும் அந்தமான், நிக்கோபார் தீவுகள் ஆகியவற்றிடமிருந்து அறிக்கையை ஆணையம் இன்னும் பெறவில்லை.
ரெயில்வே அமைச்சகம்
மும்பை சத்திரபதி சிவாஜி மகாராஜ் முனைய ரயில் நிலையம் மறு சீரமைப்பு மேம்பாடு
மும்பை சத்திரபதி மகாராஜ் முனைய ரயில் நிலையத்தை பொதுத்துறை தனியார் கூட்டு முயற்சியில், சீரமைத்து மேம்படுத்த பொதுத்துறை தனியார் கூட்டு மதிப்பீட்டுக் குழுவின் பூர்வாங்க அனுமதி பெறப்பட்டதையடுத்து, இந்திய ரயில் நிலையங்கள் மேம்பாட்டுக் கழகம், தகுதி வேண்டுகோள் அறிவிப்பை 20.08.2020 அன்று வெளியிட்டுள்ளது. இந்த ஆவணம் http://irsdc.enivida.com/என்ற தளத்தில் கிடைக்கும். ஏலத்துக்கு முந்தைய கூட்டம் 22.09.2020 அன்று நடைபெறும். விண்ணப்பத்துக்கான தேதி 22.10.2020.
தகுதி அளவுகோள்களைப் பூர்த்தி செய்யும் விண்ணப்பதாரர்கள் அடுத்த கட்ட நடைமுறைக்குத் தேர்வு செய்யப்படுவார்கள். தகுதி வேண்டுகோள், கருத்துரு தகுதி என இரண்டு கட்டமாக நடைபெறும் ஏல நடைமுறை மேற்கொள்ளப்படும். தகுதிக் கருத்துரு மட்டத்தில் தேர்வு செய்யப்படும் ஏலதாரர் ரயில் நிலைய மறுசீரமைப்புப் பணிகளை மேற்கொள்ளலாம். ரயில் நிலையத்தைச் சுற்றிலும் வணிக மேம்பாட்டு நடவடிக்கைகளை மேற்கொள்ள 60 ஆண்டுகளுக்குக் குத்தகைக்கு விடப்படும். குறிப்பிட்ட மனைகளில், குடியிருப்பு மேம்பாட்டு நடவடிக்கைகளுக்கு 99 ஆண்டு குத்தகை வழங்கப்படும். மேலும், ரயில் நிலையத்தைப் பராமரித்து, இயக்க 60 ஆண்டு சலுகை அடிப்படையில் அனுமதிக்கப்படும். வணிக ரீதியில் இயக்கம் துவங்கியதும், வசூலிக்கப்படும் பயன்பாட்டுக் கட்டணம், சலுகைதாரருக்கு தொடர் வருவாய் அளிக்கும் ஆதாரமாக இருக்கும்.
இதற்கான திட்டமிடுதலை பிரான்சை சேர்ந்த ஆரெப் நிறுவனம் மேற்கொண்டுள்ளது. அவ்வப்போது இதற்கான ஆலோசனைகள் மற்றும் விவாதங்கள் சம்பந்தப்பட்ட அனைத்து தரப்பினருடனும் மேற்கொள்ளப்பட்டது. ரயில் நிலைய மறுசீரமைப்பு மற்றும் நிதி மற்றும் தற்செயல் செலவு உள்ளிட்ட மேம்பாட்டுச் செலவு  ரூ.1642 கோடி. மறுசீரமைப்புக்கான முதலீட்டு வாய்ப்பு டிபிஎப்ஓடி அடிப்படையில் அமையும்.
பிரதமர் அலுவலகம்
வரலாற்றுச் சிறப்புமிக்க போடோ உடன்பாட்டுக்கு பிரதமர் பாராட்டுத் தெரிவித்துள்ளார்
இது போடோ மக்களின் வாழ்க்கை மாற்றத்திற்கு வழிவகுக்கும் என்று கூறியுள்ளார்
வரலாற்றுச் சிறப்புமிக்க போடோ உடன்பாட்டுக்கு பாராட்டுத் தெரிவித்துள்ள பிரதமர் திரு. நரேந்திர மோடி, இந்த உடன்பாடு போடோ மக்களின் வாழ்க்கை மாற்றத்திற்கு வழிவகுக்கும் என்று கூறியுள்ளார்.
“அமைதிக்கான புதிய விடியலுக்கும், இணக்கத்திற்கும், ஒற்றுமைக்கும் இது வழிகாட்டும்! இன்றைய நாள் இந்தியாவிற்கு மிகச்சிறப்பான நாள். போடோ குழுக்களுடன் இன்று கையெழுத்திடப்பட்டுள்ள உடன்பாடு போடோ மக்களின் வாழ்க்கை மாற்றத்திற்கு வழிவகுக்கும்.
பல காரணங்களுக்காக இன்று கையெழுத்திடப்பட்ட உடன்பாடு முக்கியத்துவம் வாய்ந்தது. முன்னணி பாத்திரம் வகிப்பவர்களை இது வெற்றிகரமாக ஒரே கட்டமைப்புக்குள் கொண்டு வந்துள்ளது. ஏற்கனவே ஆயுதம் தாங்கிய எதிர்ப்புக் குழுக்களோடு, இணைந்திருந்தவர்கள் தற்போது மைய நீரோட்டத்திற்கு வந்துள்ளனர். இது தேசத்தின் முன்னேற்றத்திற்குப் பங்களிப்பு செய்யும்.
போடோ குழுக்களுடனான உடன்பாடு போடோ மக்களின் தனித்துவமான கலாச்சாரத்தை மேலும் பாதுகாத்து பிரபலப்படுத்தும். இவர்கள், விரிவான வளர்ச்சி சார்ந்த முன்முயற்சிகளின் பயன்களைப் பெறுவார்கள். போடோ மக்களின் விருப்பங்களை நிறைவேற்ற சாத்தியமான அனைத்தையும் செய்வதற்கு நாங்கள் உறுதிபூண்டுள்ளோம்” என்று பிரதமர் டுவிட்டர் செய்தியில் குறிப்பிட்டுள்ளார்.
|
|
@narendramodi
அமைதிக்கான புதிய விடியலுக்கும், இணக்கத்திற்கும், ஒற்றுமைக்கும் இது வழிகாட்டும்!
இன்றைய நாள் இந்தியாவிற்கு மிகச்சிறப்பான நாள்.
போடோ குழுக்களுடன் இன்று கையெழுத்திடப்பட்டுள்ள உடன்பாடு போடோ மக்களின் வாழ்க்கை மாற்றத்திற்கு வழிவகுக்கும்.
|
|
@narendramodi
பல காரணங்களுக்காக இன்று கையெழுத்திடப்பட்ட உடன்பாடு முக்கியத்துவம் வாய்ந்தது.
முன்னணி பாத்திரம் வகிப்பவர்களை இது வெற்றிகரமாக ஒரே கட்டமைப்புக்குள் கொண்டு வந்துள்ளது.
ஏற்கனவே ஆயுதம் தாங்கிய எதிர்ப்புக் குழுக்களோடு, இணைந்திருந்தவர்கள் தற்போது மைய நீரோட்டத்திற்கு வந்துள்ளனர். இது தேசத்தின் முன்னேற்றத்திற்குப் பங்களிப்பு செய்யும்.
(|
|
@narendramodi
போடோ குழுக்களுடனான உடன்பாடு போடோ மக்களின் தனித்துவமான கலாச்சாரத்தை மேலும் பாதுகாத்து பிரபலப்படுத்தும்.
இவர்கள், விரிவான வளர்ச்சி சார்ந்த முன்முயற்சிகளின் பயன்களைப் பெறுவார்கள்.
போடோ மக்களின் விருப்பங்களை நிறைவேற்ற சாத்தியமான அனைத்தையும் செய்வதற்கு நாங்கள் உறுதிபூண்டுள்ளோம்
சிறப்பு சேவைகள் மற்றும் கட்டுரைகள்
சென்னையில் உள்ள போர் நினைவுச் சின்னத்தில் பொன்விழா வெற்றி தினக் கொண்டாட்டம்
பொன்விழா வெற்றி ஆண்டுக் கொண்டாட்டத்தை முன்னிட்டு சென்னையில் உள்ள போர் நினைவுச் சின்னத்தில் இன்று  நடத்தப்பட்ட விழாவில், 1971 ஆம் ஆண்டு போரில் உயிர்த்தியாகம் செய்த வீரர்களுக்கு தமிழக முதலமைச்சர் மு க ஸ்டாலின் மலர் வளையம் வைத்து அஞ்சலி செலுத்தினார். ராணுவத்தின் தென்னிந்திய தலைமை அதிகாரி லெஃப்டினன்ட் ஜெனரல் ஜெ அருண் மற்றும் மூத்த அதிகாரிகள், முப்படை அதிகாரிகள் ஆகியோரும் இங்கு மலர் வளையம் வைத்து அஞ்சலி செலுத்தினார்கள். இந்த விழாவில் 1971-ஆம் ஆண்டு போரில் பங்கேற்ற முன்னாள் வீரர்கள் பலரும் கலந்து கொண்டனர். 1971-ஆம் ஆண்டு போருக்காக வீர் சக்கரா விருது பெற்ற அட்மிரல் எஸ் ராம்சாகர் மற்றும் கர்னல் ஏ கிருஷ்ணசாமி ஆகியோரும் இந்த விழாவில் பங்கேற்று அஞ்சலி செலுத்தினர். இந்த நிகழ்ச்சியில் வீராங்கனைகள்  பங்கேற்க தென்னிந்திய ராணுவத் தலைமையகம் சிறப்பு அழைப்பு விடுத்திருந்தது.
1971-ஆம் ஆண்டு போரில் இந்திய ராணுவம் பெற்ற வெற்றியை கொண்டாடும் வகையில் ஒவ்வொரு ஆண்டும் டிசம்பர் 16ம் தேதி இந்த வெற்றி தினம் கொண்டாடப்படுகிறது. இந்நாளில் பாகிஸ்தான் வீரர்கள் 93,000 பேர் சரணடைந்தனர். இதன் மூலம் பங்களாதேஷூக்கு விடுதலை கிடைத்தது. இந்த ஆண்டு டிசம்பர் 16-ம் தேதி, வரலாற்றுச் சிறப்பு மிக்க பொன்விழா ஆண்டாக நாடு முழுவதும் கொண்டாடப்படுகிறதுஃ
அதேபோல், சென்னை காமராஜர் சாலையில் உள்ள போர் நினைவுச் சின்னம் பொது மக்களுக்காக டிசம்பர் 16-ம் தேதி காலை 10 மணி முதல் டிசம்பர் 19ம் தேதி மாலை 5 மணி வரை திறந்திருக்கும். 1971ஆம் ஆண்டு இந்தியா-பாகிஸ்தான் போரில் உயிர் நீத்த வீரர்களுக்கு பொது மக்கள் அஞ்சலி செலுத்தலாம். விருப்பம் உள்ள பொதுமக்கள் போர் நினைவுச் சின்னத்தில் மெழுகுவர்த்தி ஏற்றியும் அஞ்சலி செலுத்தலாம்.
-----
(Visitor Counter : 93
பெட்ரோலியம் மற்றம் இயற்கை எரிவாயு அமைச்சகம்
ஒடிசா மாநிலம் சண்டிகோல், கர்நாடகா மாநிலம் பாடூர் ஆகிய இடங்களில் 6.5 எம் எம் டி பெட்ரோலியம் இருப்புகளை கூடுதலாக உருவாக்கும் திட்டத்திற்கு மத்திய அமைச்சரவை ஒப்புதல்
ஒடிசா மாநிலம் சண்டிகோல், கர்நாடகா மாநிலம் பாடூர் ஆகிய இரண்டு இடங்களில் 6.5 மில்லியன் மெட்ரிக் டன்  பெட்ரோலியம் இருப்புகளை கூடுதலாக உருவாக்கும் தளத்தகை பெட்ரோலியம் கையிருப்பு  திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று  ஒப்புதல் அளித்தது. இந்த இரண்டு எஸ் பி ஆர்-களுக்கான அர்ப்பணிக்கப்பட்ட ஒருமுனை நிறுத்துமிடம்  கட்டுமானத்திற்கும் ஒப்புதல் அளிக்கப்பட்டது. சண்டிகோல் மற்றும் பாடூரில் அமைய உள்ள எஸ் பி ஆர் வசதி நிலத்தடியிலான பாறைக் குகைகளாக இருக்கும். அவை முறையே 4 எம் எம் டி 2.5 எம் எம் டி திறன்கள் கொண்டதாக இருக்கும். 2017-18 ஆம் ஆண்டு பட்ஜெட்டில் கூடுதலாக இரண்டு எஸ் பி ஆர்-கள் அமைக்கப்படும் என்று அரசு அறிவித்திருந்தது.
கொள்கை அடிப்படையிலான இந்த ஒப்புதலின்படி மத்திய அரசின் பட்ஜெட் ஆதரவு அளவை குறைப்பதற்காக இத்திட்டம் பொதுத்துறை, தனியார்துறை பங்கேற்பு மாதிரியில் செயல்படுத்தப்படும். இதற்கான நிபந்தனைகள், நிதியமைச்சகத்தின் ஆலோசனையின் பேரில் பெட்ரோலியம் மற்றும் இயற்கை வாயு அமைச்சகத்தினால் நிர்ணயிக்கப்படும். சாத்தியமான முதலீட்டாளர்கள் உள்ளிட்ட சந்தைத் தேவைகளை கேட்டறியும் வகையில், பல கூட்டங்களை நடத்தியபின், இந்த நிபந்தனைகள் நிர்ணயிக்கப்படும்.
ஐ எஸ் பி ஆர் எல் ஏற்கனவே 5.33 எம் எம் டி அளவிற்கான இத்தகைய நிலத்தடி பாறைக் குகை சேமிப்புகளை மூன்று இடங்களில் அமைத்துள்ளது. விசாகப்பட்டினத்தில் 1.33 எம் எம் டி திறன் அளவும். மங்களூரில் 1.4 எம் எம் டி திறன் அளவும் பாலூரில் 2.5 எம் எம் டி திறன் அளவும் கொண்ட சேமிப்புகளை அது அமைத்துள்ளது. எஸ் பி ஆர் திட்டத்தின் முதல் கட்டத்தில் அமைக்கப்பட்டுள்ள இந்த சேமிப்பு தற்போதைய மதிப்பீட்டின்படி இந்தியாவின் கச்சா எண்ணெய் தேவையில் பத்து நாட்களுக்கான தேவையை வழங்கும் திறன் கொண்டது. 2016-17 நிதியாண்டின் கச்சா எண்ணெய் நுகர்வு அடிப்படையில் இந்தக் கணக்கீடு செய்யப்பட்டது. தற்போது அமைச்சரவை ஒப்புதல் வழங்கியுள்ள 6.5 எம் எம் டி–க்கான தளத்தகை பெட்ரோலியம் கையிருப்பு  வசதியை உருவாக்கி அதன் மூலம் மேலும் 12 நாட்களுக்கான வழங்குதல் திறன் ஏற்படுத்துவதை நோக்கமாகக் கொண்டது. இதனால் இந்தியாவின் எரிசக்தி பாதுகாப்புநிலை உயரும் என்றும் எதிர்பார்க்கப்படுகிறது.
சாண்டிகோல் மற்றும் பாடூரில் இந்த எஸ் பி ஆர்-களுக்கான கட்டுமானப் பணி நடைபெறும் போது ஒடிசா மற்றும் கர்நாடகா மாநிலங்களில் குறிப்பிடத்தக்க நேரடி மற்றும் மறைமுக வேலைவாய்ப்புகள் உருவாகும்.
------
(Visitor Counter : 81
உள்நாட்டு விமானப் போக்குவரத்து அமைச்சகம்
பாதிக்கப்பட்ட விமானப் பயணிகள் மத்திய பொதுமக்கள் குறைதீர்ப்பு, கண்காணிப்பு முறை மற்றும் ஏர்சேவா இணையதளம் மூலம் தங்கள் குறைகளை பதிவு செய்யலாம்
பாதிக்கப்பட்ட விமானப் பயணிகள் மத்திய பொதுமக்கள் குறைதீர்ப்பு, கண்காணிப்பு முறை மற்றும் ஏர்சேவா இணையதளம் மூலம் தங்கள் குறைகளை பதிவு செய்யலாம். இந்தக் குறைகளைத் தீர்க்க சம்பந்தப்பட்ட விமான நிறுவனங்களுக்கு இதுகுறித்து தெரியப்படுத்தப்படும். விமான நிறுவனம் மேற்கொண்ட நடவடிக்கைகள் திருப்தியளிக்கப்படவில்லை எனில், மனுதாரர் மேல்முறையீடு செய்யலாம். குறைகளைக் களைவது குறித்து, அனைத்து நிலைகளிலும் கண்காணிக்கப்படுகிறது. ஒவ்வொரு விமான நிறுவனமும், தொடர்புடைய அதிகாரிகள் மற்றும் மேல்முறையீட்டு ஆணையத்தை நியமிக்கிறது. தங்களை தொடர்பு கொள்ள வேண்டிய விவரங்களை இணையதளங்களில் வெளியிட்டுள்ளன.
இத்தகவலை விமானப் போக்குவரத்துறை இணையமைச்சர் ஓய்வு பெற்ற ஜெனரல் வி கே சிங் மக்களவையில் இன்று தெரிவித்தார்.
ரெயில்வே அமைச்சகம்
ரயில்வே துறை ஒத்துழைப்புக்கு இந்திய ரயில்வே அமைச்சகம் ஐரோப்பிய ஆணையத்தின் பொதுப் போக்குவரத்து இயக்ககம் இடையேயான நிர்வாக ஏற்பாட்டிற்கு அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையிலான மத்திய அமைச்சரவை, ரயில்வே துறையில் நவீனத் தொழில்நுட்பப் பரிமாற்றங்கள் மற்றும் ஒத்துழைப்பை வலுப்படுத்த, இந்திய ரயில்வே அமைச்சகம் - ஐரோப்பிய ஆணையத்தின் பொதுப் போக்குவரத்து இயக்ககம் இடையேயான நிர்வாக ஏற்பாட்டிற்கு ஒப்புதல் அளித்துள்ளது.
இந்த உடன்பாடு செப்டம்பர் 3, 2019 அன்று கையெழுத்தானது. இதன்படி, ஒத்துழைப்புக்கான சில துறைகள் வருமாறு:
ரயில்வே பாதுகாப்பு
சிக்னல் கட்டுப்பாட்டு முறைகள்
ரயில் போக்குவரத்து அடிப்படைக் கட்டமைப்பு வலைப்பின்னல்கள்
புதிய கண்டுபிடிப்பு மற்றும் டிஜிட்டல் மயம்
சர்வதேச ரயில்வே மாநாடுகள் மற்றும் அமைப்புகளின் அனுபவப் பகிர்வு
பொருளாதார, சமூக, சுற்றுச்சூழல் அம்சங்கள் உள்ளிட்ட ரயில்வேயின் நீடித்தக் கொள்கைகள்